8. ΑΠΟΦΑΣΙΣ ΥΠΟΥΡΓΩΝ ΔΗΜΟΣΙΑΣ ΤΑΞΕΩΣ ΚΑΙ ΟΙΚΟΝΟΜΙΚΩΝ Αριθ.115230/3816 της 28 Αυγ./6 Σεπτ.  1975  (ΦΕΚ Β' 933) Περί αυξήσεως του επιδόματος ειδικών συνθηκών διά το προσωπικόν των Μηχανοκινήτων– Τεθωρακισμένων υπηρεσιακών Μονάδων των Σωμάτων Χωροφυλακής και Αστυνομίας Πόλεων. Έχοντες υπ' όψει: 1.Το υπ' αριθ.510/1974 Π.Δ/μα "περί κυρώσεως πίνακος Χωρογραφικής Κατανομής Υπηρεσιών Χωροφυλακής", δι' ου συνεστήθησαν Μηχανοκίνητα Τμήματα Αμέσου Επεμβάσεως Χωροφυλακής εις τας Διευθύνσεις Αστυνομίας Προαστίων Πρωτευούσης και Θεσσαλονίκης. Σελ. 420,82(γ) Τεύχος 626–Σελ.68 2.Τας υπ' αριθ.83 Φ.033.9 από 29.11.1974 "περί οργανώσεως και λειτουργίας της Μηχανικινήτου Αστυνομικής Υποδιευθύνσεως Αθηνών" και 18 Φ.033.9 από 18.6.1975 "περί συστάσεως Β' Τεθωρακισμένου Τμήματος παρά τη Μηχανοκινήτω Υποδιευθύνσει Αθηνών και Τεθωρακισμένης Διμοιρίας παρά τω Μηχανοκινήτω Τμήματι της Αστυνομικής Διευθύνσεως Πατρών" αποφάσεις του Υπουργού Δημοσίας Τάξεως, δι' ων συνεστήθησαν εις μεν την Μηχανοκίνητον Αστυνομικήν Υποδιεύθυνσιν Αθηνών Α' και Β' Τεθωρακισμένα Τμήματα, εις δε το Μηχανοκίνητον Τμήμα της Αστυνομικής Διευθύνσεως Πατρών Τεθωρακισμένη Διμοιρία. 3.Τας όλως ιδιαζούσας συνθήκας υπό τας οποίας παρέχουν τας υπηρεσίας των οι υπηρετούντες εις τας ανωτέρω Μηχανοκινήτους–Τεθωρακισμένας υπηρεσιακάς Μονάδας, και 4.Την παρατηρουμένην έντονον απροθυμίαν των οργάνων των Σωμάτων Χωροφυλακής και Αστυνομίας Πόλεων όπως υπηρετούν εις τας Μηχανοκινήτους–Τεθωρακισμένας υπηρεσιακάς Μονάδας των Σωμάτων τούτων, αποφασίζομεν: 1.Το έκτακτον προσωπικόν επίδομα ειδικών συνθηκών, περί ου το άρθρ.6 του Α.Ν.315/1968, (τόμ. 2Α σελ.384,75) ως ετροποποιήθη δια του Ν.Δ.256/1973, αυξάνεται από 1.9.1975 κατά 1.000 δραχμάς, δια τους αξιωματικούς και υπαξιωματικούς Χωροφυλακής και Αστυνομίας Πόλεων, τους ανθυπασπιστάς Χωροφυλακής, τους ανθυπαστυνόμους, τους χωροφύλακας και τους αστυφύλακας, τους υπηρετούντας εις τας εις το προοίμιον της παρούσης διαλαμβανομένας Μηχανοκινήτους–Τεθωρακισμένας υπηρεσιακάς Μονάδας (Τμήματα–Διμοιρίας) Χωροφυλακής και Αστυνομίας Πόλεων. 2.Της εν παρ.1 της παρούσης αυξήσεως δικαιούνται και οι υπηρετούντες εις τας εν τω μέλλοντι συσταθησομένας υπηρεσιακάς Μονάδας Χωροφυλακής και Αστυνομίας Πόλεων, της ιδίας αποστολής με τας εις το προίμιον της παρούσης αναφερομένας τοιαύτας. Η παρούσα δημοσιευθήτω δια της Εφημερίδος της Κυβερνήσεως. 2.Ζ.ω.6-8 Επιδόματα Δημ.Υπαλλήλων-Στρατιωτκών-Σωμ.Ασφαλείας κ.λπ. 